Omsendbrief37 | PNHS
Kultuur: Revue "Dans in jou Taal"-kompetisie, 25 Oktober
Ons Revue groep is weereens skitterend en ontvang baie mooi repliek. Dit was ons laaste optrede vir 2019. Dankie aan ons leerders en afrigters vir 'n uitstekende seisoen waarin die skool op 'n besondere wyse bemark is, ook ons ouers vir hulle volgehoue ondersreuning.
Geagte ouers dankie vir die ouers wat opgedaag het vir die algemene jaarvergadering vir ouers, waar die begroting vir 2020 voorgelê, bespreek en goedgekeur sou word asook ons nuwe toelatingsbeleid bekragtig sou word, op Dinsdag, 22 Oktober 2019 om 18H00 in die skoolsaal. Ons kon egter nie daarin slaag om 'n kworum te kry vir die vergadering om voort te gaan nie. Die belangrike vergadering sal nou plaasvind op Maandag, 11 November 2019 en voortgaan al is daar nie 'n kworum nie. Ons nooi al ons ouers uit om hierdie baie belangrike vergadering by te woon en u insette te kom lewer. Die voorlopige begroting asook ons nuwe toelatingsbeleid is beskikbaar by ons finansiële kantoor vanaf Maandag, 7 Oktober 2019 vir insae.
Baie dankie vir al ons ouers, leerders, oud-leerders en besighede wat saamgewerk het om weereens 'n reuse sukses van ons jaarlikse gholfdag te maak. Ons rekonsiliasie wys 'n wins van R 59 074-00 vir die dag.